Window Maker(1x)

MENO
wmaker - manažér okien pre X11 so vzhľadom NEXTSTEP

SYNTAX
wmaker [-voľby]

POPIS
Window Maker je manažér okien pre X11 so vzhľadom NEXTSTEP. Snaží sa napodobniť vzhľad NeXT ako je to len možné, ale v prípade potreby tento trend nedodržuje.

VOĽBY

--no-cpp
    zakázať preprocessing konfiguračných súborov

--no-dock
    neotvárať Dok aplikácií

--no-clip
    neotvárať Spinku pracovných plôch

-display host:display.screen
    použiť daný display. Na strojoch s viacerými obrazovkami bude Window Maker automaticky spravovať všetky obrazovky. Ak chcete, aby Window Maker spravoval len špecifickú obrazovku, musíte zadať číslo obrazovky pomocou argumentu príkazového riadku -display. Napríklad, ak chcete, aby Window Maker spravoval len obrazovku 1, spustite ho takto: wmaker -display :0.1

--version
    vypíše verziu a ukončí sa

--visual-id
    určenie čísla obrazového režimu. Viď xdpyinfo(1x) pre zoznam obrazových režimov dostupných na vašom display-i.

--help
    vypíše krátky pomocný text

SÚBORY

~/GNUstep/Defaults/WindowMaker
    všeobecné nastavenia Window Makera.

~/GNUstep/Defaults/WMState
    informácie o Doku a Spinke. NEeditujte za behu Window Makeru. Bude prepísaný.

~/GNUstep/Defaults/WMRootMenu
    Obsahuje meno súboru, z ktorého sa má načítať hlavné menu alebo menu samotné vo formáte proplist.

~/GNUstep/Defaults/WMWindowAttributes
    Atribúty pre rôzne triedy a inštancie aplikácií. Použite editor nastavení (ťahajte pravé tlačítko na hornej lište aplikácie, zvoľte Nastavenia) namiesto priameho editovania tohto súboru. Je len málo nastavení, ktoré nie sú dostupné z editora nastavení.

/usr/share/WindowMaker/Defaults/
    Všetky spomenuté súbory sa NAČÍTAJÚ odtiaľto ak sa nepodarí nájsť ich, okrem WMState, ktorý sa odtiaľto SKOPÍRUJE. Nezáleží na tom, odkiaľ sú načítané, ak je potrebné zapísať zmenu konfigurácie späť do týchto súborov, zapíšu sa do užívateľských súborov.

~/GNUstep/Library/WindowMaker/autostart
    Tento skript sa automaticky vykoná pri štarte Window Makera.

~/GNUstep/Library/WindowMaker/exitscript
    Tento skript sa automaticky vykoná bezprostredne pred ukončením Window Makera. Poznámka: Ak potrebujete spustiť z tohto skriptu niečo, čo vyžaduje spustený X server, nepoužívajte na ukončenie Window Makera príkaz SHUTDOWN z hlavného menu. Inak sa môže stať, že X server sa ukončí skôr než sa vykoná skript.

~/GNUstep/Library/WindowMaker/
    Súbor menu, ktorého názov je vo WMRootMenu, sa hľadá tu...

/etc/X11/WindowMaker/
    a tu, v tomto poradí, pokiaľ nie je názov absolútna cesta.

~/GNUstep/Library/WindowMaker/Pixmaps/
    Tu hľadá Window Maker obrázky

~/GNUstep/Library/WindowMaker/Backgrounds/
    Tu hľadá Window Maker pozadia

~/GNUstep/Library/WindowMaker/Styles/
    Tu hľadá Window Maker súbory so štýlmi (nie celkom... vyzerá to tak, ale aj tak musíte zadať úplnú cestu. Je to len vyhradené miesto, aby boli veci pekne usporiadané)

~/GNUstep/Library/WindowMaker/Themes/
    Tu hľadá Window Maker súbory s témami (viď vyššie)

/usr/share/WindowMaker/Pixmaps/
    Obrázky spoločné pre celý systém sa nachádzajú tu...

/usr/share/WindowMaker/Pixmaps/
    a tu.

/usr/share/WindowMaker/Styles/
    Štýly spoločné pre celý systém sa nachádzajú tu

/usr/share/WindowMaker/Themes/
    Teraz to skús sám... ;-)

PREMENNÉ PROSTREDIA

GNUSTEP_USER_ROOT
    špecifikuje cestu k adresáru Defaults. "Defaults/" je pridané k tejto premennej, čím sa určí umiestnenie databáz. Ak premenná nie je nastavená, jej implicitná hodnota je "~/GNUstep"

GNUSTEP_LOCAL_ROOT
    špecifikuje umiestnenie systémového lokálneho GNUstep adresára (toto je užitočné v prípade, že umiestnenie adresára spoločného pre celý systém je v skutočnosti spoločné pre celú sieť). Ak je táto premenná prázdna, použije sa GNUSTEP_SYSTEM_ROOT.

GNUSTEP_SYSTEM_ROOT
    špecifikuje umiestnenie systémového GNUstep adresára. Ak je táto premenná prázdna, jej implicitná hodnota je /etc/GNUstep

POZRI TIEŽ
The Window Maker User Guide

The Window Maker FAQ

X(1x), wdwrite(1x), wxcopy(1x), geticonset(1x), seticons(1x), wmaker(1x), wxpaste(1x), getstyle(1x), setstyle(1x), wmsetbg(1x)

AUTOR
Autormi Window Makera sú Alfredo K. Kojima <kojima@windowmaker.org>, Dan Pascu <dan@windowmaker.org> s pomocou mnohých ľudí z celého Internetu.

Túto manuálovú stránku napísal Marcelo E. Magallon, <mmagallo@debian.org>.